স্টাফ রিপোর্টার : প্রধানমন্ত্রী শেখ হাসিনার বক্তব্য ২১ আগস্ট গ্রেনেড হামলার বিচারে প্রভাব ফেলবে বলে শঙ্কা প্রকাশ করেছেন বিএনপির মহাসচিব মির্জা ফখরুল ইসলাম আলমগীর। গত বুধবার পবিত্র ঈদুল আযহার দিন শেরেবাংলা নগরে জিয়াউর রহমানের কবরে শ্রদ্ধা জানানোর পর সাংবাদিকদের এক প্রশ্নের জবাবে তিনি তার এ শঙ্কার কথা জানান। এর আগে মঙ্গলবার (২১ আগস্ট) প্রধানমন্ত্রী শেখ হাসিনা এক অনুষ্ঠানে বলেন, ‘২১ আগস্ট গ্রেনেড হামলায় খালেদা জিয়া ও তারেক রহমান সরাসরি জড়িত।’ ২০০৪ সালের ২১ আগস্ট আওয়ামী লীগের সন্ত্রাসবিরোধী মহাসমাবেশে গ্রেনেড হামলায় ২৪ জন নেতাকর্মী মারা যান। দীর্ঘ ১৪ বছর আইনি প্রক্রিয়া শেষে মামলার রায় অপেক্ষমাণ রেখেছেন আদালত।